ai4bharat/Pralekha huggingface dataset:
وزارات ثقافت
’’کلاکمبھ‘‘ کی منفرد پہل کے تحت تیار عالیشان اور وسیع تصویروں کو یوم جمہوریہ تقریبات 2022 کے لئے راج پتھ پر نصب کیا گیا
یوم جمہوریہ 2022 تقریبات کے لئے منفرد اقدام کلا کمبھ کے تحت بنائی گئی وسیع وعریض اور قابل دید تصویروں کو راج پتھ پر نصب کیا گیا ہے۔ یہ تصویریں اور پینٹنگس راج پتھ کے دونوں جانب آویزاں کی گئی ہیں اور ایک دلفریب نظارہ پیش کررہی ہیں۔ ثقافت کے سکریٹری جناب گووند موہن نے آج راج پتھ کا دورہ کرکے ان کا معائنہ کیا۔
یہ شاندار نقش ونگار آرٹ کو قومی افتخار اور کارناموں کے اظہار کا وسیلہ بنانے کی بہترین نظیر ہیں۔ ان میں ملک کی مختلف علاقائی انفرادیت کی بھر پور عکاسی کی گئی ہے۔ پانچ سو سے زیادہ فنکاروں نے ، جنھوں نے اڑیشہ اور چنڈی گڑھ میں خصوصی ورکشاپ یا کلاکمبھ میں حصہ لیا تھا، انتہائی تحقیق اور غور وفکر کے بعد اور بہت ہی جوش وخروش سے مصوری کے یہ شاہکار بنائے ہیں۔
میڈیا کے افراد کو تفصیل بتاتے ہوئے جناب گووند موہن نےکہا کہ اب جبکہ ہم آزادی کا امرت مہوتسو منارہے ہیں، 750 میٹر طویل اسکرول ثقافت اور دفاع کی وزارتوں کی جانب سے ایک انوکھا قدم ہے۔ مختلف خطوں سے منتخب مقامی آرٹسٹوں نے یہ تصویریں بنائی ہیں اور ان کے ذریعہ جدوجہد آزادی کے گمنام سورماؤں کی بہادری کی داستانوں کی عکاسی کی گئی ہے۔ سکریٹری صاحب نے مزید بتایا کہ ان آرٹسٹوں کے متنوع فنون اور فن پاروں کو ایک پلیٹ فارم پر یکجا کیا گیا ہے جو ایک بھارت شریشٹھ بھارت کا مظہر ہے۔ جناب گووند موہن نے مزید کہا کہ یوم جمہوریہ کے بعد یہ تصاویر اور فن پارے ملک کے مختلف حصوں میں لے جائے جائیں گے اور آزادی کا امرت مہوتسو کے تحت ان کی نمائش کی جائے گی۔
ان ورکشاپس میں وزارت ثقافت کے فلیگ شپ پروگرام کے تحت اشتراک اور اجتماعی کام کو اجاگر کیا گیا ۔ اڑیشہ میں نئی دلی کی نیشنل گیلری آف ماڈرن آرٹ نے کلنگا انسٹی ٹیوٹ آف ٹیکنالوجی اور سلی کون انسٹی ٹیوٹ آف ٹیکنالوجی، کے اشتراک سے بھبنیشور میں گیارہ سے سترہ دسمبر تک اور چنڈی گڑھ میں چترکار یونیورسٹی کے اشتراک سے 25 دسمبر سے دو جنوری 2022 تک اس کا اہتمام کیا۔
’’کلا کمبھ۔ آزادی کا امرت مہوتسو‘‘ کثرت میں وحدت کا عکاس ہے اور اس میں ہندوستان کے 75 برسوں کے ترقی کے سفر اور اس کے عوام کی تابناک تاریخ، ثقافت اور اس کی حصولیابیوں کو اجاگر کیا گیا ہے۔
ہندوستان کے آئین سے ترغیب حاصل کرکے بھی فنکاری کے نمونے پیش کئے گئے ہیں۔ جہاں نندلال بوس اور ان کی ٹیم نے ہندوستان کے دیسی فن کانادر مظاہرہ کرکے آئین کی تزئین کا کام کیا تھا۔
ان ورکشاپس میں ایک بھارت شریشٹھ بھارت کا جذبہ پوری شدت سے ظاہر تھا جہاں جدوجہد آزادی کے گمنام سورماؤں کی بہادری کی داستانوں کو ہمارے ملک کے ثقافتی تنوع کے پہلوؤں کی تابناکی کے ساتھ پیش کیا گیا۔
ریلوے کی وزارت
ریلوے کے اداروں میں زیر تربیت امیداواروں کو تقرری کے معاملے میں دیگر امیدواروں پر ترجیح دی جائےگی، اس کے لیے کم از کم کوالیفائنگ نمبرات حاصل کرنا اور طبی معیارات کو پورا کرنا شرط ہے
ریلوے کا کہنا ہے کہ بھرتی کے عمل سے گزرے بغیر ریلوے میں تقرری کے لیے زیرتربیت افراد کا مطالبہ ناقابل قبول ہے
عوامی روزگار کے معاملے میں یہ مطالبہ آئینی دفعات اور عدالت عظمیٰ کے فیصلے کی خلاف ورزی کرتا ہے
بھارتی ریلوے اگست 1963 سے اپرینٹس ایکٹ کی دفعات کے تحت درخواست دہندگان کو نامزد تجارتی اداروں میں تربیت فراہم کرا رہا ہے۔ان خواستگاروں کو بغیر کسی مسابقت اور انتخاب کے ، ان کی تعلیمی استعداد کی بنیادپر اپرینٹس کے طور پر شامل کیا گیا تھا۔ حالانکہ ریلوے ایسے امیدواروں کو صرف تربیت فراہم کرانے کا پابند تھا، جنہوں نے اپنی تربیت مکمل کی ، وہ 2004 سے لیول 1 اسامیوں پر متبادل کے طور پر مصروف عمل ہیں۔
- متبال ملازمین کی تقرری عارضی نوعیت کی ہے اور یہ ملازمین عارضی اور آپریشنل ضرورتوں کو پورا کرنے کے لیے کام کر سکتے ہیں۔ حالانکہ ریلوے کے عارضی ملازمین ہونے کی حیثیت سے ان ملازمین کو فوائد دیے جاتے ہیں، تاہم یہ ملازمین طے شدہ ضابطے سے گزرے بغیر مستقل ملازمت کے حقدار نہیں ہیں۔
- بھارتی ریلوے میں جاری تغیر اور ریلوے کی تمام بھرتیوں میں غیر جانبداری، شفافیت اور معروضیت لانے کے مقصد سے، ریلوے نے لیول1 میں تمام بھرتیوں کے عمل کو مرکزی شکل دی، جسے اب کمپیوٹر پر مبنی مشترکہ ملک گیر ٹیسٹ  کے توسط سے انجام دیا جائے گا۔
- اپرنٹس ایکٹ میں 2014 میں ترمیم کی گئی تھی جس کے تحت ایکٹ کی دفعہ 22 میں یہ شرط رکھی گئی تھی کہ ایک آجر اپنے ادارے میں زیر تربیت افراد کو بھرتی کرنے کے لیے ایک پالیسی وضع کرے گا۔ اس طرح کی ترمیم کے مطابق، بھارتی ریلوے نے لیول1 اسامیوں کے لیے ریلوے کے اداروں میں ،اوپن مارکیٹ بھرتی میں ، مشتہر کی گئیں اسامیوں کے 20 فیصد تک، تربیت یافتہ اپرینٹس حضرات کو ترجیح دینے کے لیے ، ایک پروویژن تیار کیا۔
- حالانکہ یہ زیر تربیت افراد بھی دیگر امیدواروں کے ساتھ تحریری امتحان میں حصہ لیتے ہیں، تاہم انہیں تقرری میں دوسروں پر ترجیح دی جاتی ہے، اور اس کے لیے کم از کم کوالیفائنگ نمبرات حاصل کرنا اور طبی معیارات پر پورا اترنا شرط ہے۔
- اس لیے، سی ای این 02/2018 کے ذریعہ مشتہر کردہ 63202 میں سے 15204 لیول 1 اسامیاں 2018 میں ہونے والی پہلی عام بھرتی میں ایسے امیدواروں کے لیے مختص کی گئی تھیں۔اسی طرح، 103769 میں سے 20734 لیول۔1 اسامیاں جنہیں سی ای این آر آر سی 01/2019 کے تحت مشتہر کیا گیا تھا، انہیں ان زیر تربیت امیدواروں کے لیے مختص کیا گیا۔ اس نوٹیفکیشن کے لیے بھرتی کا عمل شروع ہونا باقی ہے۔
- یہ اپرنٹس حضرات مقررہ بھرتی کے عمل ، جس میں تحریری امتحان اور جسمانی اہلیت ٹیسٹ شامل ہیں اور موجودہ قواعد کے مطابق تمام امیدواروں کو ان ٹیسٹوں سے گزرنا ہے، سے گزرے بغیر تقرری کا مطالبہ کر رہے ہیں۔یہ مطالبہ قابل قبول نہیں ہے کیونکہ یہ عوامی ملازمت کے معاملات میں آئینی دفعات اور سپریم کورٹ کے فیصلے کی خلاف ورزی ہے جس کے تحت کوئی بھی روزگار منصفانہ انتخابی عمل سے گزرے بغیر نہیں فراہم کیا جا سکتا۔
وزیراعظم کا دفتر
وزیر اعظم نے سبھی کو، خاص کر کشمیری پنڈت بہنوں اور بھائیوں کو جئیشٹھ اشٹمی کی مبارکباد دی
وزیر اعظم جناب نریندر مودی نے جئیشٹھ اشٹمی کے مقدس موقع پر سبھی کو، خاص کر کشمیری پنڈت بہنوں اور بھائیوں کو مبارکباد دی ہے۔
ایک ٹویٹ میں وزیر اعظم نے کہا:
’’سبھی کو، خاص کر میرے کشمیری پنڈت بہنوں اور بھائیوں کو جئیشٹھ اشٹمی کی مبارکباد۔ ہم سبھی کی بھلائی اور خوشحالی کے لیے ماتا کھیر بھوانی سے پرارتھنا کرتے ہیں۔‘‘
سٹرک ٹرانسپورٹ اور شاہراہوں کی وزارت
جناب نتن گڈکری نے کہا ہے کہ نیشنل آٹو موبائل اسکریپیج پالیسی سبھی فریقوں کے لئے مفید پالیسی ہے
نئی دلّی ،23 نومبر/ سڑک ٹرانسپورٹ اور شاہراہوں کے مرکزی وزیر جناب نتن گڈکری نے کہا ہے کہ نیشنل آٹو موبائل اسکریپنگ پالیسی تمام فریقوں کے لئے ایک مفید پالیسی ہے ۔ آج نوئیڈا میں ماروتی سوزوکی ٹویوٹسو انڈیا پرائیویٹ لمیٹیڈ  کے ذریعے قائم کردہ گاڑیوں کی اسکریپنگ اور ری سائکلنگ کی سہولت کا افتتاح کرتے ہوئے وزیر موصوف نے کہا کہ پالیسی کا مقصد خراب اور آلودگی پیدا کرنے والی گاڑیوں کو بھارت کی سڑکوں سے مرحلہ وار ہٹا نے کا ایک ماحول تیار کرنا ہے اور اس مقصد کو حاصل کرنے کے لئے جدید ترین اسکریپنگ اور ری سائکلنگ کے یونٹوں کی ضرورت ہے ۔
وزیر موصوف نے کہا کہ پالیسی آٹو موبائل کے فروغ میں اضافہ کرے گی ، روز گار فراہم کرے گی ، در آمد کی لاگت کم کرے گی ، اضافی جی ایس ٹی ریونیو پیدا کرے گی اور سیمی کنڈکٹر چپ کی عالمی قلت کو کم کرنے میں مدد کرے گی ۔ جناب گڈکری نے کہا کہ یہ پالیسی ملک کے لئے  سرکولر معیشت کا اہم رابطہ قائم کرے گی ۔ انہوں نے کہا کہ ہر ضلع میں 3 سے 4 تک اسکریپنگ سینٹر قائم کئے جانے چاہئیں ۔
سڑک ٹرانسپورٹ اور شاہراہوں کی وزارت نے حال ہی میں ایک ویژن پر مبنی رضا کارانہ وھیکل فلیٹ جدید کاری پروگرام  لانچ کی ہے ۔
اس پالیسی کا مقصد پرانی غیر محفوظ آلودگی پیدا کرنے والی گاڑیوں کو مرحلہ وار ختم کرنے اور انہیں نئی ، محفوظ اور کم ایندھن سے چلنے والی گاڑیوں سے بدلنے کا ایک ماحول قائم کرنا ہے ۔ وزارت نے رجسٹرڈ وھیکل اسکریپنگ فیسلٹی  رول بھی نوٹیفائی کئے ہیں تاکہ بھارت میں گاڑیوں کو اسکریپ کرنے کی جدید سہولت قائم کی جا سکے ، جو ماحول دوست طریقے سے ، اِن گاڑیوں کو ری سائیکل کر سکیں گے ۔
سر دست ، بھارت میں گاڑیوں کو اسکریپ کرنے اور ری سائیکل کرنے کی صنعت غیر منظم ہے اور پرانی گاڑیوں کو ماحول دوست طریقے سے ری سائیکل نہیں کیا جا تا ۔ اس سے نہ صرف وسائل کے بندوبست میں کمی آتی ہے ، بلکہ اسٹیل کی پوری ویلیو بھی حاصل نہیں ہوتی اور مہنگی دھاتوں کی پوری قیمت وصول نہیں ہوتی ۔ ای ایل وی اسکریپنگ کے موجودہ نظام میں بحالی کا فی صد بہت کم ہے اور بہت سا سامان خراب ہو جاتا ہے یا اس کو اچھی طرح ری سائیکل نہیں کیا جا سکتا ۔ غیر سرکاری صنعتی تخمینے کے مطابق بھارت میں ریکوری کا فی صد 70 سے 75 فی صد تک ہے ، جب کہ خراب گاڑیوں کا ریکوری فی صد عالمی سطح پر 85 سے 95 فی صد تک ہے ۔
غیر منظم سیکٹر میں موجودہ ری سائیکلنگ / اسکریپنگ کا نظام چونکہ ماحول دوست طریقے سے انجام نہیں دیا جاتا ، اس لئے وزارت کی کوشش ہے کہ آر وی ایس ایف قائم کرنے کو فروغ دیا جائے تاکہ اس سلسلے میں ماحول دوست طریقۂ کار کو اپنایا جا سکے ۔ اس طرح گاڑیوں کو اسکریپ کرنے کی پالیسی ایک ایسے با ضابطہ کاروبار اور موقع کو فرو غ دے گی ، جو سائنسی طریقے سے ری سائیکلنگ اور اسکریپنگ کی صنعت کو فرو غ دے گی ۔
وزیر موصوف کے ذریعے افتتاح کردہ آر وی ایس ایف کی سہولت 11000 مربع میٹر کے رقبے پر قائم ہے ، جس میں سالانہ 24000 گاڑیوں کو اسکریپ کرنے کی صلاحیت ہے ۔ یہ پلانٹ ماروتی سوزوکی انڈیا لمیٹیڈ نے ٹویوٹا تشوشو گروپ کے اشتراک سے قائم کیا ہے ۔ جناب گڈکری نے ماروتی سوزوکی اور ٹویوٹا تشوشو گروپ کو مبارکباد دی اور دیگر فریقوں سے بھی درخواست کی کہ وہ اسی طرح کی جدید اسکریپنگ اور ری سائیکلنگ کی سہولیات قائم کریں اور پالیسی کے مقاصد کو حاصل کرنے میں مدد کریں ۔
اس افتتاحی تقریب بھارت میں جاپان کے ایکسٹرا آرڈینری پلینی پوٹینشری امبیسی آف جاپان کے سفیر جناب ستوشی سوزوکی بھی موجود تھے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 13182
(Visitor Counter : 150
بندرگاہوں، جہاز رانی اور آبی راستوں کی وزارت
بڑی بندر گاہوں نے آکسیجن اور اس سے متعلق آلات لانے لے جانے والے بحری جہازوں پر سبھی طرح کے چارجز ہٹائے
آکسیجن سے متعلق سامان کو لانے لے جانے کو اولین ترجیح
نئی دہلی، 25 اپریل ، 2021 / ملک میں آکسیجن اور اس سے متعلق آلات کی کافی زیادہ ضرورت کے تناظر میں حکومت نے کامراجار پورٹ لمیٹیڈ سمیت سبھی بڑی بندرگاہوں کو ہدایت دی ہے کہ وہ بڑے پورٹ ٹرسٹوں کی طرف سے عائد چارجز کو ختم کر دیں  اور مندرجہ ذیل اشیاء لانے لے جانے والے بحری جہازوں کے آنے جانے کو اولین ترجیح دیں :
- طبی درجے کا آکسیجن،
- آکسیجن ٹینک،
- آکسیجن بوتلیں،
- ایک جگہ سے دوسری جگہ لائے جانے والے آکسیجن جنریٹر،
- آکسیجن کنسنٹریٹرس،
- آکسیجن سلینڈرز بنانے والے اسٹیل پائپ اور اس سے متعلق آلات پر سے اگلے تین مہینے کے لیے یا مزید احکامات جاری ہونے تک
بندرگاہوں کے چیئر پرسن سے کہا گیا ہے کہ وہ لاجسٹک کام کاج کی ذاتی طور پر نگرانی کریں تاکہ ان بندرگاہوں میں اس طرح کے جہازوں کی نقل و حرکت بلا رکاوٹ ہوسکے۔ آکسیجن سے متعلق سامان کو بلارکاوٹ اتارا جا سکے، تیزی سے منظوری ، دستاویز اور بندرگاہ سے آکسیجن سے متعلق سامان کو تیزی سے اتارنے میں کسی طرح کی رکاوٹ پیش نہ آئے۔
اگر کوئی جہاز مندرجہ بالا سامان کے علاوہ کوئی دیگر سامان یا کنٹینر لے جا رہا ہے تو بندرگاہ پر مجموعی سامان یا کنٹینر کے تناسب چارجز ہٹا دیئے جائیں۔
بندرگاہوں ، جہاز رانی اور آبی گزر گاہوں کی وزارت ، اس طرح کے جہازوں ، سامان اور بندرگاہ کی حدود میں کسی جہاز کے داخل ہونے سے لے کر بندرگاہ کے دروازے سے باہر نکلنے تک کے وقت کی تفصیلات پر نظر رکھے گی۔
حکومت ملک بھر میں کووڈ کی دوسری لہر سے متعلق بحران سے نمٹنے میں گہرے طریقے سے مصروف ہے اور موزوں اور اختراعی اقدامات کے ذریعے بحران سے نمٹنے کے سبھی اقدامات کر رہی ہے۔
۔۔۔
م ن ۔ اس۔ ت ح ۔
25.04.2021
U –3957
(
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 192.82 کروڑ سے تجاوز کرگئی
12 سے 14 سال کی عمر کے گروپ کے لئے 3.33 کروڑ سے زائد پہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 15,414 ہے
گذشتہ 24 گھنٹوں میں 2,628 نئے معاملات سامنے آئے
شفایابی کی شرح فی الحال 98.75 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.51 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 192.82 کروڑ  سے تجاوز کرگئی ہے۔یہ سنگ میل 2,43,14,249سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.33 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,06,720
|
|
دوسری خوراک
|
|
1,00,36,970
|
|
احتیاطی خوراک
|
|
51,64,395
|
|
صف اول کے کارکنان
|
|
پہلی خوراک
|
|
1,84,18,613
|
|
دوسری خوراک
|
|
1,75,78,684
|
|
احتیاطی خوراک
|
|
85,35,082
|
|
12 سے 14 سال کی عمر کا گروپ
|
|
پہلی خوراک
|
|
3,33,02,653
|
|
دوسری خوراک
|
|
1,51,26,171
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,93,02,696
|
|
دوسری خوراک
|
|
4,52,06,782
|
|
18سے44برس کی عمرکےگروپ کےافراد
|
|
پہلی خوراک
|
|
55,69,84,375
|
|
دوسری خوراک
|
|
48,85,12,628
|
|
احتیاطی خوراک
|
|
6,88,611
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,32,19,615
|
|
دوسری خوراک
|
|
19,05,07,691
|
|
احتیاطی خوراک
|
|
12,68,958
|
|
60 سال سے زیادہ عمر کے افراد
|
|
پہلی خوراک
|
|
12,70,69,599
|
|
دوسری خوراک
|
|
11,88,01,774
|
|
احتیاطی خوراک
|
|
1,80,71,538
|
|
احتیاطی خوراک
|
|
3,37,28,584
|
|
کل تعداد
|
|
1,92,82,03,555
ہندوستان میں زیرعلاج مریضوں کی تعداد آج 15,414 ہوگئی جو ملک کے مجموعی پازیٹو معاملات کا 0.04 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.75 فیصد ہے۔گزشتہ 24 گھنٹوں کے دوران 2,167 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,26,04,881 ہے۔
گزشتہ 24 گھنٹوں کے دوران 2,628 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 4,52,580 یسٹ انجام دیئے گئے۔ ہندوستان میں اس وقت تک مجموعی طور پر 84.84 کروڑ سے زیادہ  ٹیسٹ کئے جاچکے ہیں ۔
ملک میں مثبت معاملات کی ہفتہ وار شرح اس وقت 0.51 فیصد ہے۔جبکہ مثبت معاملات کی یومیہ شرح اس وقت 0.58 فیصد درج کی گئی ہے۔
وزارت اطلاعات ونشریات
بھارت اور ویتنام نے ڈجیٹل میڈیا میں شراکت داری قائم کرنے کی غرض سے مفاہمت نامےپر دستخط کئے
ایک دوسرے سے تعاون کرنے اور مل کر ترقی کرنے کی کافی گنجائش موجود ہے:انوراگ ٹھاکر کا بیان
اطلاعات و نشریات کے مرکزی وزیر جناب انوراگ ٹھاکر نے آج ڈجیٹل میڈیا کےشعبوں میں اشتراک سے متعلق ویتنام کی حکومت کے انفارمیشن اورمواصلات کے وزیرجناب نگیون مانہ ہنگ کے ساتھ ایک مفاہمت نامے پر دستخط کئے ۔ اس سے بھارت اورویتنام کےدرمیان شراکت داری کومستحکم کرنےکی راہ ہموار ہوگی۔
اس مفاہت نامہ سے ڈجیٹل میڈیا اور سوشل نیٹ ورکس سے متعلق پالیسیوں اور انضباطی فریم ورکس قائم کرنے میں ایک دوسرے کو معلومات اور تجربہ فراہم کرنے میں مدد ملے گی اور دونوں ملکوں میں میڈیا کے پیشہ ور افراد اورحکام کےلئے صلاحیت سازی اور تربیتی پروگرام کےاہتمام میں معلومات اور تجربہ کو بھی مشترک کیا جاسکےگا۔
ہندوستان اور ویتنام کے درمیان تعلقات میں گرم جوشی اس وقت دیکھی گئی جب جناب ٹھاکر رہائش گاہ پر دونوں وزرا کے درمیان خوشگوارماحول میں تبادلہ خیال ہوا۔ اطلاعات و نشریات کے مرکزی وزیر نےاس بات پر زور دیا کہ ہندوستان اورویتنام کے درمیان گہرے تعلقات کو مزید استحکام اس وقت حاصل ہواجب بھارت کے صدر اور وزیراعظم نے ویتنام کاحال ہی میں دورہ کیا۔اورآج کی میٹنگ نئی ٹکنالوجیوں اور چیلنگ کے شعبے میں باہمی تعاون کو ایک شکل دے گی ۔ جناب ٹھاکر نے ڈجیٹل میڈیا ایتھکس کوڈ کے بارے میں ویتنام کےاپنے ہم منصب کوبھی مطلع کیا جو فروری 2021 سے حکومت کی جانب سے نافذ کی جارہی ہے۔
ویتنام کے اطلاعات و مواصلات کے وزیرجناب ہنگ نےبھارت کے اطلاعات ونشریات کے وزیر جناب انوراگ ٹھاکر کوویتنام کےدورہ کی دعوت دی اور ملاقات کے دوران ایسےموضوع پر بات کی جس سے دونوں ملکوں کے صحافیوں کو کامیاب داستانوں کے وسیع پھیلاؤ اور عوام سے عوام کے درمیان مضبوط تعلقات کےلئے ایک دوسرے کے ملک میں سماجی، اقتصادی ترقی کےبارےمیں معلومات کی رسائی حاصل ہوسکے۔
میٹنگ میں پرسار بھارتی کے سی ای او جناب ششی شیکھر ویمپتی، پی آئی بی کے پرنسپل سکریٹری جناب جے دیپ بھٹناگر،اور اطلاعات و نشریات کی وزارت کےجوائنٹ سکریٹری جناب وکرم سہائے کے علاوہ ہندوستان اور ویتنام کے دیگر افسران بھی موجود تھے
اس سال ہندوستان اور ویتنام کے درمیان "جامع کلیدی شراکت داری" کے پانچ سال مکمل ہورہے ہیں، اور سال 2022 دونوں ممالک کے درمیان سفارتی تعلقات کے پچاس سال پورے ہونے پر جشن منائے گا۔
ش ح۔ح ا ۔ف ر
U.NO.14377
(
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک 96.82کروڑ ویکسین خوراک دی جاچکی ہیں۔
پچھلے 24 گھنٹوں کے دوران 18,987نئے مریض سامنے آئے ہیں۔
سردست یہ شرح 98.07 فیصد ہے - جو مارچ 2020 سے اب تک کی کم ترین شرح ہے۔
گزشتہ 24 گھنٹوں کے دوران 19,808 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,33,62,709ہوگئی ہے۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.61 فیصد ہے - جو مارچ 2020 سے اب تک کی کم ترین شرح ہے۔
ہندوستان میں زیر علاج مریضوں کی تعداد اس وقت 2,06,586فیصد ہے۔ جو گزشتہ215 دنوں میں سب سے کم ہے۔
جانچ کے بعد متاثر پائے جانے والے مریضوں کی ہفتے وار شرح فیصد ہے، جو گزشتہ 111 دنوں میں 3 فیصد سے بھی کم ہے۔
متاثرہ معاملات کی یومیہ شرح  فیصد درج ہورہی ہے ، جو۔ پچھلے 45 دنوں میں 3 فیصد سے بھی کم ہے۔
اب تک کل 58.76کروڑ ٹیسٹ کئے جاچکے ہیں۔
وزارت خزانہ
انکم ٹیکس محکمے کی تمل ناڈو میں تلاشی کی کارروائی
انکم ٹیکس محکمے نے 16 دسمبر 2021 کو نیویلی کے ایک گروپ کے خلاف جو چٹ فنڈ ،فائنانس اور ریئل اسٹیٹ کی تجارت میں مصروف ہے، تلاشی اور ضبطی کی کارروائی کی ہے۔ گروپ اپنے ٹرسٹوں کے ذریعہ تعلیمی ادارے بھی چلاتا ہے۔ تلاشی کی کارروائی تقریبا 30 احاطوں میں ، جو مختلف جگہوں، جیسے کہ نیویلی، چنئی، کوئمبٹور اور نیل گریز وغیرہ میں واقع ہیں، کی گئی۔
تلاشی کے دوران گروپ کے افراد کے ذریعہ خفیہ طور پر رکھے جانے والا دیہی کھاتوں کا متوازی انتظام - علیحدہ طور پر کلاؤڈ سرور کے تحت پکڑ میں آیا۔ متعدد دستاویزی اور ڈیجیٹل شواہد بھی ضبط کئے گئے ہیں۔ ان ڈیجیٹل شواہد اور دوسری متعلقہ شواہد کا ابتدائی تجزیہ واضح طور پر چٹ فنڈ تجارت کے غیر حساب کردہ پیسوں اور مختلف پارٹیوں سے حاصل کردہ نقد کی طرف اشارہ کرتا ہے ۔ ضبط شدہ شواہد اس بات کی طرف بھی اشارہ کرتے ہیں کہ غیر حساب کردہ پیسوں کا استعمال ریئل اسٹیٹ تجارت میں سرمایہ کاری کے لئے ’آن منی‘ کی ادائیگی کے طور پر کیا گیا ہے۔ ابتدائی تجزیہ اشارہ کرتا ہے کہ غیر منقولہ جائدادوں میں غیر حساب کردہ نقد کی مقدار تقریبا 250 کروڑ روپے ہے۔ تلاشی کے دوران 12 کروڑ روپے سے زیادہ کا غیر حساب کردہ نقد رقم ضبط کی گئی ہے۔
مزید تحقیقات جاری ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-14634
(Visitor Counter : 85
کابینہ
کابینہ نے ڈبلیو ٹی او میں بھارت کے مستقل مشن، سنٹر فار ٹریڈ اینڈ انویسٹ منٹ لاء  اور سنٹر فار ٹریڈ اینڈ اکنامک انٹیگریشن  کے درمیان مفاہمت نامہ کو منظوری دی
وزیر اعظم جناب نریندر مودی کی قیادت میں مرکزی کابینہ نے ڈبلیو ٹی او میں بھارت کے مستقل مشن ، انڈین انسٹی ٹیوٹ آف فارین ٹریڈ کے سنٹر فار ٹریڈ اینڈ انویسٹ منٹ لاء ، اور دی گریجویٹ انسٹی ٹیوٹ آف انٹرنیشنل اینڈ ڈیولپمنٹ اسٹڈیز، جنیوا کے اندر سنٹر فار ٹریڈ اینڈ اکنامک انٹیگریشن  کے درمیان مفاہمت نامہ  پر دستخط کرنے کو منظوری دے دی ہے۔
فوائد:
دی گریجویٹ انسٹی ٹیوٹ آف انٹرنیشنل اینڈ ڈیولپمنٹ اسٹڈیز، جنیوا کے سی ٹی ای آئی کے ساتھ مفاہمت نامہ سی ٹی آئی ایل اور ڈپارٹمنٹ آف کامرس کے ملازمین کو بین الاقوامی تجارت اور سرمایہ کاری کے قانون کے شعبے میں بیش قیمتی تعلیمی اور تحقیقی مواقع فراہم کرے گا۔ اس کے علاوہ، بین الاقوامی تجارت کے عصری موضوعات پر ڈی او سی اہلکاروں، سی ٹی آئی ایل محققین اور ماہرین تعلیم کی تفہیم میں اضافہ کرنے اور بین الاقوامی تجارت اور سرمایہ کاری کے قانون میں بھارت کی پوزیشن کے لیے امداد حاصل کرنے کی خاطر ایم او یو کے تحت صلاحیت سازی کے پروگرام یا سرگرمیاں چلائی جائیں گی۔
سی ٹی ای آئی کے ساتھ ایم او یو کے تحت یہ مجوزہ اشتراک نوعیت کے لحاظ سے تعلیمی ہے جس کے تحت بھارت کے محققین اور ماہرین تعلیم، بشمول سی ٹی آئی ایل اور ڈپارٹمنٹ آف کامرس اور دیگر سرکاری ایجنسیوں کے ملازمین صلاحیت سازی اور تحقیق کی جانب مائل سرگرمیوں سے فائدہ حاصل کر سکیں گے۔ اس سے بین الاقوامی تجارت سے متعلق مذاکرات اور تنازعات کے حل سے متعلق متعدد امور پر بھارت کی پوزیشن بنانے میں مدد ملے گی۔
تفصیلات:
بھارت، سوئٹزر لینڈ اور دیگر ممالک کے ماہرین تعلیم، پریکٹشنرز، منصف، پالیسی ساز، اور طلباء کے درمیان اشتراک سے بین الاقوامی تجارت اور سرمایہ کاری کے قانون اور متعلقہ موضوعات کے ابھرتے ہوئے اور نئے شعبوں میں تکنیکی اور بہتر تفہیم پیدا کرنے میں مدد ملے گی۔ یہ مفاہمت نامہ تین سال تک نافذ العمل رہے گا۔
ٹیکسٹائلز کی وزارت
ہمیں 2030 تک 100 بلین امریکی ڈالر کے ٹیکسٹائل برآمدی ہدف کو حاصل کرنے کا یقین ہے: جناب پیوش گوئل
ہندوستان کی 75 ہاتھ سے بنی ساڑیوں کا جشن منانے کے لیے ‘میری ساڑی میرا فخر’ فیسٹول دہلی میں منعقد کیا جائے گا: جناب پیوش گوئل
کاشی کا تمل ناڈو سے گہرا رابطہ ہے: جناب پیوش گوئل
دو روزہ کاشی تمل سماگم کے دوران ٹیکسٹائل شعبے کا خاکہ تیار کیا جائے گا
ٹیکسٹائل، امور صارفین ، خوراک اور سرکاری نظام تقسیم اور تجارت و صنعت کے مرکزی وزیر جناب پیوش گوئل نے کہا کہ ہندوستان کو 2030 تک 100 بلین امریکی ڈالر کے ٹیکسٹائل برآمدی ہدف کو حاصل کرنے کا یقین ہے۔ وہ آج اترپردیش کے وارانسی میں آج دو روزہ کاشی تمل سماگم کے دوران میڈیا کے افراد سے بات چیت کر رہے تھے۔
وزیر موصوف نے اعلان کیا کہ ہندوستان کی 75 ہاتھ سے بنی ساڑھیوں کا جشن منانے کے لیے نئی دہلی میں ایک منفرد اور اپنی نوعیت کی ایک نمائش ‘وراثت’ کا انعقاد کیا جائے گا۔
انہوں نے کہا کہ میلے میں ‘میری ساڑی میرا فخر’ ہاتھ سے بنی ساڑھیوں کی نمائش کی جائے گی جن میں پٹولا، بنارسی، پٹھانی، کانجیورم اور دیگر شامل ہیں۔ انہوں نے مزید کہا کہ 16 دسمبر سے جن پتھ ہاٹ، نئی دہلی میں شروع ہونے والے میلے میں ملک بھر سے بنکر حصہ لیں گے۔
جناب گوئل نے بطور خاص اس بات کا ذکر کیا کہ کاشی کا تمل ناڈو کے ساتھ گہرا رابطہ رہا ہے اور کہا کہ کاشی میں جو پٹاخے داغے گئے وہ انہیں دیودیو دیپاولی کی یاد دلاتے ہیں جنہیں شیو کاشی میں بنایا گیا ہے ۔
انہوں نے مزید کہا کہ اسی طرح تمل ناڈو میں ٹینکاشی، جو کہ اپنے بڑے ٹیکسٹائل سیکٹر کے لیے بھی جانا جاتا ہے، کاشی سے بھی گہرا رابطہ ہے۔
جناب گوئل نے بات چیت کے دوران کہا کہ کاشی کا تمل ناڈو سے تعلق ہے۔ کاشی پر تمل ناڈو کا اثر ہے۔ انہوں نے آگے کہا کہ تقریباً 2000 سال قبل چیتناد گروپ سے تعلق رکھنے والے لوگ کاشی آئے تھے اور تب سے یہ ریاست کا ایک حصہ ہیں۔
انہوں نے مزید کہا کہ ملک بھر سے ٹیکسٹائل سیکٹر کا وفد دو روزہ ایونٹ میں شرکت کے لیے کاشی پہنچ گیا ہے۔ انہوں نے امید ظاہر کی کہ شرکاء سے ملاقاتوں اور بات چیت کے بعد اس شعبے کے لیے روڈ میپ تیار کیا جائے گا۔
سائنس اور ٹیکنالوجی کی وزارت
جوہا چاول - ذیابیطس کے نظم وضبط میں غذائیت سےبھر پور متبادل
جوہا چاول، ہندوستان کے شمال مشرقی علاقے میں کاشت کیے جانے والے خوشبودار چاول خون میں گلوکوز کو کم کرنے اور ذیابیطس کے آغاز کو روکنے کے لیے کارآمد ہیں اور اسی لیے اس کوذیابیطس کی روک تھام کے سلسلے میں غذائیت سے بھر پور متبادل کے طور پر جانا جاتاہے ۔
جوہا ایک مختصر دانوں والا موسم سرما کا دھان ہے جو اپنی اہم خوشبو اور قابل ذکر ذائقہ کے لیے جانا جاتا ہے۔ روایتی دعوے یہ ہیں کہ جوہا چاول کے صارفین میں ذیابیطس اور قلبی امراض کے واقعات کم ہوتے ہیں لیکن ان کی سائنسی توثیق کی ضرورت ہے۔
اس سمت میں پیش رفت کرتے ہوئے ، انسٹی ٹیوٹ آف ایڈوانسڈ اسٹڈی ان سائنس اینڈ ٹکنالوجی  کے سائنسدانوں نے، جو کہ محکمہ سائنس اور ٹیکنالوجی کے تحت ایک خودمختار ادارہ ہے، خوشبودار جوہا چاول کی غذائی خصوصیات کی کھوج کی۔ راج لکشمی دیوی نے پرمیتا چودھری کے ساتھ مل کر مصنوعی ماحول میں کئے جانے والے لیباریٹری کے تجزیے کے ذریعے اپنی تحقیق میں خوشبودار جوہا چاول کی غذائی خصوصیات کو دریافت کیا۔ انہوں نے دو ہائیڈروجن کے ایٹموں سے خالی چربیلے ترشوں کا پتہ لگایا، جیسے، لینولک ایسڈ  اور لینولینک  ایسڈ۔ یہ ضروری فیٹی ایسڈز  مختلف جسمانی حالات کو برقرار رکھنے میں مدد کر سکتے ہیں۔ اومیگا تھری فیٹی ایسڈ کئی میٹابولک امراض جیسے ذیابیطس، قلبی امراض اور کینسر کو روکتا ہے۔ جوہا خون میں گلوکوز کو کم کرنے اور ذیابیطس کے آغاز کو روکنے میں بھی کارآمد ثابت ہوا ہے۔
محققین نے یہ بھی پایا کہ خوشبو والے جوہا چاول میں اومیگا 6 اور اومیگا 3 کا زیادہ متوازن تناسب غیر خوشبو والی اقسام کے مقابلے میں ہے۔ اومیگا 6 اور اومیگا 3 ضروری فیٹی ایسڈز کا تناسب جو انسانوں کو مناسب خوراک کو برقرار رکھنے کے لیے درکار ہوتا ہے تقریباً ایک ہے۔ انہوں نے اس جوہا چاول کو رائس بران آئل بنانے کے لیے استعمال کیا ہے، یہ ایک پیٹنٹ شدہ پروڈکٹ ہے جس کے بارے میں وہ دعویٰ کرتے ہیں کہ وہ ذیابیطس کے علاج میں موثر ہے۔
اس کے علاوہ جوہا چاول کئی اینٹی آکسیڈنٹس، فلیوونائڈز اور فینولک سے بھی بھرپور ہے۔ رپورٹ کردہ بائیو ایکٹیو مرکبات میں سے کچھ ہیں اوریزانول، فیرولک ایسڈ، ٹوکوٹرینول، کیفیک ایسڈ، کیٹیچوک ایسڈ، گیلک ایسڈ، ٹرائیسن، اور اسی طرح، ہر ایک رپورٹ شدہ اینٹی آکسیڈینٹ، ہائپوگلیسیمک اور کارڈیو حفاظتی اثرات کے ساتھ۔
گرافیکل خلاصہ: قسم II ذیابیطس میں جوہا بطور غذائیت
وزارت دفاع
اعزازات و انعامات: یوم آزادی 2022
یوم آزادی 2022 کے موقع پر فوجی اہلکاروں کو مندرجہ ذیل بہادری انعامات سے نوازا گیا ہے:
|
|
نمبر شمار
|
|
انعام
|
|
تعداد
|
|
تبصرہ
|
|
1.
|
|
کیرتی چکر
|
|
01
|
|
ستائش نامے منسلک
|
|
2.
|
|
شوریہ چکر
|
|
08
|
|
ستائش نامے منسلک
بشمول 02 بعد از مرگ
|
|
3.
|
|
بارٹو سینا میڈل 
|
|
02
|
|
|
|
4.
|
|
سینا میڈل 
|
|
81
|
|
بشمول 05 بعد از مرگ
|
|
5.
|
|
مینشن اِن ڈسپیجز
|
|
41
|
|
بشمول 01 بعد از مرگ
منسلک فائل : -  بہادری ایوارڈ یافتگان کی فہرست 2022
 کیرتی چکر اور شوریہ چکر ایوارڈیافتگان 2022 کے ستائش نامے